**Obrazloženje pokazatelja financijskog poslovanja za lipanj 2025. godine**

**Prihodi**

Ukupni prihodi u lipnju iznose **769.111** EUR, a sastoje se od sljedećih prihoda:

* **Prihoda od HZZO**-a u iznosu od **744.412** EUR - odnose se na prihode ostvarene na temelju ugovora s HZZO-om (glavarina – **734.372** EUR, prihodi po ispostavljenim računima za prijeđene kilometre 0,23 EUR (1,75 kn/km), provođenje zdravstvene zaštite kroz lijekove i potrošni materijal, prihodi od ino-osiguranika – **10.040 E**UR);
* **Prihoda od proračuna** u iznosu **600** EUR – odnose se na prihode od Grada Novalje za smještaj zaposlenika za 6/2025;
* **Ostalih izvanrednih prihoda** u iznosu od **24.099** EUR – odnose se na prihode od kasko osiguranja – **850** EUR, prihode od pruženih usluga osobama bez važećeg zdravstvenog osiguranja, dežurstva na razminiranju i osiguranja na manifestacijama – **23.139** EUR, prihode od kamata na depozite po viđenju – **66** EUR i ostale izvanredne prihode (režije zaposlenika) - **44 EUR.**

**Rashodi**

Ukupni rashodi u lipnju iznose **823.552 EUR**, a sastoje se od:

* **Materijalnih izdataka,** *Tablica 1. dio 1 – 14 u* iznosu od **194.312** EUR, od čega (*u obrazloženju niže navedeni su izdaci koji znatnije odstupaju te razlozi odstupanja u odnosu na isti mjesec prethodne godine):*
* izdaci za lijekove, potrošni medicinski materijal, materijal za održavanje čistoće i uredski materijal su veći u odnosu na isti mjesec prethodne godine zbog knjiženja utrošaka u prethodna 3 mjeseca

*Tablica 3., stavka 14 iz tablice 1. sadrži podatke o ostalim izdatcima* koji su u odnosu na isti mjesec prethodne godine veći ili manji iz sljedećih razloga:

* izdaci za sitan inventar odnose se nabavu 5 baterija za defibrilator, sitnog medicinskog inventara (hvataliki po peanu, iglodržača, pinceta, škara) za Ispostavu Gospić;
* izdaci za službenu radnu i zaštitnu odjeću i obuću, su veći u odnosu na isti mjesec prethodne godine zbog veće nabave u skladu s trenutnim potrebama Zavoda;
* izdaci za intelektualne i osobne usluge (ugovori o poslovnoj suradnji) veći su u odnosu na isti mjesec prethodne godine zbog većeg broja odrađenih ugovora, te veće ugovorene cijene sata rada za doktore, što je u skladu s povećanjem cijena rada i rastom osnovice. Zbog nedostataka zaposlenih u novoj Ispostavi Brinje, timove pokrivaju djelatnici temeljem ugovora o poslovnoj suradnji.

Ostalih velikih odstupanja u odnosu na isti mjesec prethodne godine nije bilo te se odnose na manja povećanja ili smanjenja, a što ovisi o trenutnim potrebama i dinamici nabave i dospijeća na knjiženje tijekom mjeseci.

* **Rashoda za zaposlene,** *Tablica 1. dio 15-19,* u iznosu od **619.352** EUR - veći su u odnosu na isti mjesec prethodne godine zbog veće osnovice za obračun plaća i većeg broja zaposlenih;
* **Financijskih rashoda,** *Tablica 1. točka 20,* u iznosu od **670** EUR;
* **Izdataka za kapitalna ulaganja,** *Tablica 1.točka 21*, u iznosu **9.218** EUR - odnose se na nabavu računala i računalne opreme – 145 EUR, uredskog namještaja – 1.745 EUR, komunikacijske opreme – 349 EUR, opreme za održavanje i zaštitu (kuhinja i dr.) – 5.985 EUR i uređaja – 994 EUR, sve za Ispostavu Korenica.

Na dan 30.06.2024. godine ukupne obveze su iznosile 653.190 EUR, potraživanja su iznosila 855.480 EUR, stanje žiroračuna je iznosilo 1.820.384 EUR i stanje novca na deviznom računu je iznosilo 1.260 EUR.

Na dan 30.06.2025. godine ukupne obveze su iznosile 677.249 EUR, potraživanja su iznosila 1.021.159 EUR, stanje žiro računa je iznosilo 2.626.331 EUR i stanje novca na deviznom (multinacionalnom) računu 1.260 EUR.

Ukupno oko 573.300 EUR su obveze za zaposlene koje su nedospjele i podmiruju se u zakonskim rokovima. Ostalo su obveze za materijalne i financijske rashode te obveze za nabavu nefinancijske imovine koje Zavod podmiruje sukladno rokovima dospijeća. Od ukupnih potraživanja, oko 37.600 EUR se odnosi na jamčevne pologe i potraživanja za bolovanja, iznos od oko 911.300 EUR su potraživanja od HZZO-a koja su naplativa potraživanja u skladu s dinamikom plaćanja sukladno rokovima dospijeća. Preostalo su potraživanja od izvanproračunskih korisnika, prihoda od pruženih usluga i ostala potraživanja.

Zaključno, u lipnju 2025. godine ostvareno je manje prihoda u odnosu na isti mjesec prethodne godine za 4.961 EUR, više rashoda u odnosu na isti mjesec prethodne godine za 55.676 EUR te je ostvaren manjak prihoda u iznosu 54.441 EUR. Ostvaren je manjak prihoda u odnosu na rashode zbog knjiženja utroška lijekova, potrošnog medicinskog materijala, uredskog materijala te materijala za čišćenje, održavanje i higijenu, koji su knjiženi u lipnju za utrošak od prethodna tri mjeseca, sukladno Pravilniku o proračunskom računovodstvu, dok se prethodne godine knjižio rashod odmah svaki mjesec. Također, do manjka prihoda dovode veće bruto plaće isplaćene i za sezonske radnike zaposlene od sredine lipnja, dok prihod za iste se doznačuje u srpnju 2025. godine. Na rezultat prethodne godine se ovo nije negativno odrazilo jer je uplaćeno oko 38.000 EUR decentraliziranih sredstava i oko 60.000 EUR sredstava od HZZO-a po ispostavljenim računima (EU kartice, prijeđeni kilometri i ostalo), a ove godine je uplaćeno svega 10.000 EUR istih te nisu uplaćena decentralizirana sredstva, već su sve uplate zaprimljene u narednom mjesecu. Također, utjecaj ima i povećanje izdataka za kapitalna ulaganja zbog opremanja Ispostave Korenica. Usprkos navedenom, Zavod je kroz razdoblje od šest mjeseci ostvario pozitivan rezultat de se u narednim mjesecima očekuje povećan priljev sredstava.

Služba za ekonomsko-financijske

i računovodstvene poslove

Viši stručni referent: Voditelj Službe:

Antonija Pećina, bacc. oec. Martina Rukavina, mag. oec.